Σιντελή Σερρών

Το Σιντελή είναι πρώην οικισμός στον σημερινό Δήμο Βισαλτίας της Περιφερειακής Ενότητας Σερρών της Περιφέρειας Κεντρικής Μακεδονίας. Βρισκόταν σε υψόμετρο 320 μέτρων στις βορειοανατολικές παρυφές του Κερδυλίου όρους, σε απόσταση 3 χλμ. νότια-νοτιοανατολικά από το Αηδονοχώρι Σερρών.

 Ιστορία 
Κατά την περίοδο της Οθωμανικής Αυτοκρατορίας, ανήκε διοικητικά στον Καζά των Σερρών του Σαντζακίου των Σερρών του Βιλαετίου της Θεσσαλονίκης. Ο πληθυσμός του ήταν αμιγώς μουσουλμανικός, ενώ περιστοιχιζόταν από άλλα τουρκικά χωριά, όπως Γιαννιλί, Τζαμί, Τσατακλί, Ντρασλός, Ινελή, Τουλάδες και Ραχμανλή (Αμυγδαλοχώρι).

Μετά το τέλος των Βαλκανικών Πολέμων και την προσάρτηση των εδαφών στην ελληνική επικράτεια, οι κάτοικοι μετανάστευσαν στην Τουρκία. Ο οικισμός δεν καταγράφηκε στην ελληνική απογραφή του 1913, ούτε προσαρτήθηκε στην κοντινή κοινότητα Αηδονοχωρίου, κατά τη σύστασή της το 1920.

Το 1982 με το ΦΕΚ 21Α΄/24-2-1982, η θέση του πρώην οικισμού μετονομάστηκε σε Βράχια. Στο Σιντελή υπήρχε ένα πέτρινο μονότοξο γεφύρι, το οποίο έχει καταρρεύσει.

 Παραπομπές 

Κατηγορία:Εγκαταλελειμμένα χωριά της περιφερειακής ενότητας Σερρών
Κατηγορία:Δήμος Βισαλτίας